钦定古今图书集成/明伦汇编/闺媛典/第092卷 > 陈孔教妻孔氏
## 钦定古今图书集成/明伦汇编/闺媛典/第092卷 > 陈孔教妻孔氏

按《绍兴府志》：“孔氏，陈孔教妻。教字鲁生，会稽人。万历
壬子举于乡，历工部郎中。崇祯癸未，出为四川佥事。
方莅任，献贼破省城，孔教以川南道督所部守御。旋
被执不屈而死。先是，谓孔氏曰：‘贼势急，我行不利，必
以身殉。尔为命妇，宜藏利器以自卫’。及孔教殉难，子
以衡绐其母南窜，秘不与知。逾年，孔氏偶诣以衡书”
室，见兵备道周梦尹所请有《孔教尽节应恤事》。读毕，
哀号殒地，骂以衡：“汝父死已二载，我尚偷生不肖子，
使我无颜见汝父地下！”即发所藏匕首，断喉死。